*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*201. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Döntés a Számvevőség épületének felújítása II. ütem tárgyú projekt kapcsán többlet forrás biztosításáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság: 2023. 11. 21. |

**Tisztelt Képviselő-testület!**

A Nemzeti Kulturális Alap Örökségvédelem Kollégiuma 2023. augusztus 04. napon nyílt pályázati felhívást tett közzé, kulturális örökségvédelmi (műemléki, régészeti) célok megvalósításának támogatására.

A Képviselő-testület döntésének megfelelően 2023.szeptember 4. napig a támogatási kérelem benyújtásra került.

A Nemzeti Kulturális Alap 2023.11.08. nappal tájékoztatást küldött, hogy az igényelt 9.908.220 Ft támogatásból az Örökségvédelem Kollégiuma 2023. 10. 18. –i ülésen 7.000.000 Ft támogatást ítélt meg.

A pályázat kiírója lehetőséget biztosít arra, hogy a megvalósítást részbeni vállalása esetén, erről új szakmai, műszaki leírást lehessen benyújtani a költségvetés visszatervezésével egyidejűleg.

A Tolna Vármegyei Építésügyi és Örökségvédelmi Főosztály 2023.09.08. napon TOD/ETDR/1342-4/2023. számú határozatával örökségvédelmi engedélyt adott többek között az alábbi kikötésekkel:

- A belső ajtókra farestaurátori szakvéleményt kell készíteni. és hivatalunkhoz benyújtani.

- A jelenlegi padlóburkolat eltávolítását követően -a takart korábbi padlóburkolat esetleges felújítása, felhasználhatósága miatt- hivatalunkkal előzetesen egyeztetni kell.

- A felújítással érintett helyiségekben -az új villamoshálózat kiépítése miatt- a falkutatást el kell végezni. A falkutatást jogosultsággal rendelkező szakértő végezheti. A falkutatás eredményét hivatalunkhoz be kell nyújtani.

Az építési hatóság által előrít kötelezően megvalósítandó tevékenységek becsült összege:

farestaurátori szakvélemény bruttó 100.000,-Ft

falkutatás és annak dokumentálása bruttó 400.000,-Ft.

A benyújtott támogatási kérelem ezen költségeket nem tartalmazta, mivel a kérelem benyújtását követően érkezett a határozat.

A felújítás II. ütemében az alábbi munkák szerepelnek:

az emeleti részen:

- új villamoshálózat kiépítése lámpatestekkel

- fűtés rendszer korszerűsítése (csővezeték, hőleadók, szerelvények)

- nyugati oldali homlokzati nyílászárók felújítása

- padlóburkolat cseréje

- teljes belső festési-mázolási munkák.

A támogatási kérelemben szereplő költségek az alábbiak szerint alakulnak:

1. blokk

az épület keleti részén lévő három összenyíló helyiség munkái, 15.052.270,-Ft összegben

1. blokk

lépcső/lépcsőház felújítása és az emeleti előtér felújítása 4.764.170,-Ft, ami összesen 19.816.440,-Ft összeget tesz ki.

Ez tartalmazza a kivitelezési munka és a műszaki ellenőr költségét.

Az építési hatóság által előrít kötelezően megvalósítandó tevékenységek becsült összege 500.000,-Ft.

A teljes összköltség 20.316.440.-Ft

A megítélt támogatás 7.000.000 Ft.

Az önkormányzat saját forrásának összege a teljes megvalósításhoz 13.316.000-Ft.

Bátaszék Város Önkormányzat Képviselő-testülete a 202/2023.(VIII.30.) önkormányzati határozatával a feladat megvalósításához bruttó 10.000.000,-Ft összegű saját forrást biztosított az önkormányzat 2024. évi költségvetésének terhére.

Javasoljuk, hogy a megvalósításhoz további 3.316.000,-Ft saját forrás kerüljön biztosításra a 2024. évi költségvetés terhére.

**H a t á r o z a t i j a v a s l a t :**

**A Számvevőség épületének felújítása II. ütem tárgyú projekt kapcsán többlet forrás biztosítására**

Bátaszék Város Önkormányzata Képviselő-testülete,

a Számvevőség épületének felújítása II. ütem tárgyú projekt kapcsán a benyújtott és elfogadott műszaki tartalom megvalósításához – figyelemmel a 202/2023.(VIII.30.) önkormányzati határozatára - további bruttó 3.316.000,-Ft összegű saját forrást biztosít az önkormányzat 2024. évi költségvetésének terhére.

*Határidő:* 2023. december 31.

*Felelős*: dr. Firle-Paksi Anna aljegyző

 (a határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár